 2 Ihe E Mere 9  Eze nwaanyị Shiba wee nụ akụkọ banyere Sọlọmọn, o wee jiri ajụjụ ndị na-agbagwoju anya bịa Jeruselem ịnwale Sọlọmọn, ya na oké ìgwè mmadụ so ya, tinyere kamel ndị bu mmanụ bọlsọm na ọlaedo dị nnọọ ukwuu nakwa nkume ndị dị oké ọnụ ahịa. O wee bịakwute Sọlọmọn gwa ya ihe niile dị ya nobi.Sọlọmọn wee zaa ya ihe niile ọ jụrụ ya, ọ dịghị ihe ọ bụla siiri Sọlọmọn ike ịza nwaanyị ahụ.Mgbe eze nwaanyị Shiba hụrụ amamihe Sọlọmọn na ụlọ o wuru,na ihe oriri na-adị na tebụl ya na otú ndị na-ejere ya ozi si anọdụ ala na otú ndị na-ejere ya ozi noge nri si eje ozi na ejiji ha na otú ndị na-ebunye ya ihe ọṅụṅụ si ejere ya ozi nakwa otú ha si eji ejiji, na àjà nsure ọkụ ọ na-achụ mgbe niile nụlọ Jehova, o riri ya ọnụ.O wee sị eze: Ihe m nọ nala m nụ banyere gị nakwa banyere amamihe gị bụ eziokwu.Ekwetaghị m ihe e kwuru ruo mgbe m bịara ka m jiri anya m hụ; ma, lee! a gwarughị m ọkara otú amamihe gị hà. Ị karịrị ihe m nụrụ.Obi ụtọ na-adịrị ndị gị, obi ụtọ na-adịkwara ndị a na-ejere gị ozi bụ ndị na-eguzo nihu gị mgbe niile na-ege ntị namamihe gị.Ka Jehova bụ Chineke gị bụrụ onye a gọziri agọzi, bụ onye nwere mmasị nebe ị nọ site nime ka ị nọkwasị nocheeze ya ịbụrụ Jehova bụ Chineke gị eze; nihi na Chineke gị hụrụ Izrel nanya, ime ka ọ dịruo mgbe a na-akaghị aka, nke mere o ji mee gị eze ha ka ị na-ekpe ikpe ziri ezi ma na-eme ezi omume.O wee nye eze ọlaedo dị otu narị talent na iri abụọ na mmanụ bọlsọm dị nnọọ ukwuu na nkume dị oké ọnụ ahịa; ọ dịghị mmanụ bọlsọm há ka nke ahụ eze nwaanyị Shiba buteere Eze Sọlọmọn.Ndị na-ejere Haịram ozi na ndị na-ejere Sọlọmọn ozi bụ ndị si Ofa bute ọlaedo butekwara osisi algọm na nkume ndị dị oké ọnụ ahịa.Eze wee jiri osisi algọm ndị ahụ rụọ ebe e si arịgo nụlọ Jehova nakwa ebe e si arịgo nụlọ eze, jirikwa ha rụọ une na ụbọ akwara maka ndị na-abụ abụ, a hụtụbeghị ụdị ha nala Juda.Eze Sọlọmọn nyekwara eze nwaanyị Shiba ihe niile masịrị ya bụ ihe ndị ọ rịọrọ ya, tinyere ihe ruru ọnụ ahịa ihe ndị o wetaara eze. O wee tụgharịa laa nala ya, ya na ndị na-ejere ya ozi.Ọlaedo a na-ebutere Sọlọmọn notu afọ dị narị talent ọlaedo isii na iri isii na isii nịdị arọ,nagụnyeghị ihe ndị na-agba ahịa na ndị ahịa na-ebubata. Ndị eze niile nke ndị Arab na ndị gọvanọ ala ahụ na-ewetakwara Sọlọmọn ọlaedo na ọlaọcha.Eze Sọlọmọn wee jiri ọlaedo a gwara agwa rụọ narị nnukwu ọta abụọ o ji narị shekel ọlaedo isii a gwara agwa machie nnukwu ọta nke ọ bụla,jirikwa ọlaedo a gwara agwa rụọ narị obere ọta atọ o ji maịna ọlaedo atọ machie obere ọta nke ọ bụla. Eze wee debe ha nỤlọ Oké Ọhịa Lebanọn.Eze jikwa ọdụ rụọ otu nnukwu ocheeze ma were ọlaedo a na-agwaghị agwa machie ya.Ebe e si arịgo nocheeze ahụ nwere nzọụkwụ isii, ihe mgbakwasị ụkwụ e ji ọlaedo rụọ dịkwa nocheeze ahụ e jikọtara ya na ocheeze ahụ, ebe a na-anọdụ ọdụ nwekwara ebe a na-atụkwasị aka nakụkụ ya abụọ, ọdụm abụọ guzokwa nakụkụ ebe ndị ahụ a na-atụkwasị aka.Ọdụm iri na abụọ guzokwa nelu nzọụkwụ isii ahụ, nakụkụ ya abụọ. Ọ dịghị alaeze ọzọ rụrụ nke dị ka ya.E ji ọlaedo mee arịa niile Eze Sọlọmọn ji aṅụ ihe ọṅụṅụ, e jikwa ọlaedo a na-agwaghị agwa mee arịa niile dị nỤlọ Oké Ọhịa Lebanọn. Ọ dịghị ihe ọ bụla e ji ọlaọcha mee; a gụrụ ya dị ka ihe na-enweghị ihe ọ bụ ma ọlị nụbọchị Sọlọmọn.Nihi na ndị na-ejere Haịram ozi na-eji ụgbọ mmiri eze aga Tashish. Otu ugboro nafọ atọ, ụgbọ mmiri Tashish na-ebu ọlaedo na ọlaọcha, ọdụ na adaka na ekwuru, alọta.Ya mere, Eze Sọlọmọn nwere akụnụba na amamihe karịa ndị eze niile nọ nụwa.Ndị eze niile nke ụwa na-achọkwa ịbịa nihu Sọlọmọn ka ha gee ntị namamihe ya, nke ezi Chineke tinyere nobi ya.Kwa afọ, onye ọ bụla nime ha na-eweta onyinye, bụ ihe ndị e ji ọlaọcha mee na ihe ndị e ji ọlaedo mee na uwe, ihe agha na mmanụ bọlsọm, ịnyịnya na ịnyịnya ibu.Sọlọmọn wee nwee puku ụlọ ịnyịnya anọ na ọtụtụ ụgbọ ịnyịnya na puku ịnyịnya agha iri na abụọ, o wee debe ha nobodo dị iche iche a na-edebe ụgbọ ịnyịnya nakwa nebe dị eze nso na Jeruselem.O wee na-achị ndị eze niile malite nOsimiri ruo nala ndị Filistia, ruokwa nókè Ijipt.Eze mekwara ka ọlaọcha dịrị ọtụtụ ka nkume na Jeruselem; o mekwara ka osisi sida dịrị ọtụtụ ka osisi sịkamọ ndị dị na Shefila.E nwekwara ndị si Ijipt na ala ndị ọzọ na-ebutere Sọlọmọn ịnyịnya.Ma ihe ndị ọzọ metụtara Sọlọmọn, ma ndị mbụ ma ndị ikpeazụ, ọ bụ na e deghị ha nokwu Netan onye amụma nakwa namụma Ahaịja onye Shaịlo nakwa nihe ndekọ ọhụụ nke Ido onye ọhụụ hụrụ banyere Jeroboam nwa Nibat?Sọlọmọn wee nọrọ na Jeruselem na-achị Izrel dum ruo afọ iri anọ.Nikpeazụ, Sọlọmọn sooro nna nna ya hà dinaa. Ha wee lie ya nObodo Devid nna ya; Rehoboam nwa ya wee malite ịchị nọnọdụ ya. 